
ประกาศเทศบาลตำบลแหลมสัก

เรื่อง   รับสมัครบุคคลเพื่อเข้ารับการสรรหาและเลือกสรรเป็นพนักงานจ้าง (แทนตำแหน่งว่าง)
ประจำปีงบประมาณ  พ.ศ. 255๘ 


…………..........………………

ด้วยเทศบาลตำบลแหลมสัก  อำเภออ่าวลึก  จังหวัดกระบี่   มีความประสงค์จะดำเนินการ
สรรหาและเลือกสรรบุคคลเพื่อเป็นพนักงานจ้าง (แทนตำแหน่งว่าง)  ประจำปีงบประมาณ พ.ศ. 255๘  จำนวน ๑ ตำแหน่ง ๑ อัตรา    


อาศัยอำนาจตามความในข้อ 19 แห่งประกาศคณะกรรมการพนักงานเทศบาลจังหวัดกระบี่   เรื่อง  มาตรฐานทั่วไปเกี่ยวกับพนักงานจ้าง  ลงวันที่ 17 กันยายน 2547 (และแก้ไขเพิ่มเติม) จึงประกาศรับสมัครบุคคลเพื่อเข้ารับการสรรหาและเลือกสรรเป็นพนักงานจ้าง  ดังนี้  
1. ตำแหน่งที่รับสมัคร  
      

พนักงานจ้างทั่วไป



1.๑  คนงานทั่วไป (แม่บ้าน)
กองสาธารณสุขและสิ่งแวดล้อม
จำนวน ๑ อัตรา

2.  คุณสมบัติของผู้มีสิทธิสมัคร


ผู้สมัครต้องมีคุณสมบัติทั่วไป  และมีคุณสมบัติเฉพาะสำหรับตำแหน่ง  ดังนี้

2.1  คุณสมบัติทั่วไป  
ผู้สมัครต้องมีคุณสมบัติและไม่มีลักษณะต้องห้าม   ตามประกาศคณะกรรมการพนักงาน
เทศบาลจังหวัดกระบี่ เรื่อง มาตรฐานทั่วไปเกี่ยวกับพนักงานจ้าง ลงวันที่ 17 กันยายน 2547 หมวด 1  
ข้อ 4 ดังต่อไปนี้

1. มีสัญชาติไทย
2. มีอายุไม่ต่ำกว่า 18 บริบูรณ์ และไม่เกิน 60 ปี  
3. ไม่เป็นบุคคลล้มละลาย
4. ไม่เป็นผู้มีกายทุพพลภาพจนไม่สามารถปฏิบัติหน้าที่ได้  ไร้ความสามารถหรือจิต
ฟั่นเฟือนไม่สมประกอบ  หรือเป็นโรคตามที่คณะกรรมการกลางพนักงานเทศบาล
กำหนด  ดังนี้



( )  โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม



( )  วัณโรคในระยะอันตราย




( )  โรคเท้าช้างในระยะที่ปรากฏอาการเป็นที่รังเกียจแก่สังคม



( )  โรคติดยาเสพติดให้โทษ



( )  โรคพิษสุราเรื้อรัง
/5.  ไม่เป็นผู้ดำรง......

5. ไม่เป็นผู้ดำรงตำแหน่งทางการเมือง  กรรมการพรรคการเมือง  หรือเจ้าหน้าที่ใน
พรรคการเมือง
๖.  ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่นสมาชิกสภาท้องถิ่น
๗.  ไม่เป็นผู้เคยต้องรับโทษจำคุกโดยคำพิพากษาถึงที่สุด  ให้จำคุกเพราะกระทำความผิด
     ทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
๘. ไม่เป็นผู้เคยถูกลงโทษให้ออก  ปลดออก  หรือไล่ออกจากราชการ  รัฐวิสาหกิจ  หรือ
    หน่วยงานอื่นของรัฐ
๙. ไม่เป็นข้าราชการหรือลูกจ้างของส่วนราชการ  พนักงานหรือลูกจ้างของหน่วยงานอื่นของ
    รัฐ  รัฐวิสาหกิจ  หรือพนักงานหรือลูกจ้างของราชการส่วนท้องถิ่น
๑๐. ไม่เป็นพระภิกษุ  สามเณร  นักพรต  หรือนักบวช  
2.2  คุณสมบัติเฉพาะตำแหน่ง


คนงานทั่วไป (แม่บ้าน)  กองสาธารณสุขและสิ่งแวดล้อม  
                      หน้าที่รับผิดชอบและลักษณะงานที่ปฏิบัติ  
ปฏิบัติงานที่ต้องใช้แรงงานทั่วไป  และปฏิบัติงานอื่นตามที่ได้รับมอบหมาย 
       
            คุณส​มบัติเฉพาะสำหรับตำแหน่ง   

(1) มีความสามารถอ่านออก  เขียนได้
(2) มีสุขภาพสมบูรณ์  แข็งแรง
                             (๓) มีความสามารถเหมาะสมในการปฏิบัติงานในหน้าที่

3.  ค่าตอบแทนที่ได้รับ
จะได้รับค่าตอบแทนในอัตรา  เดือนละ  ๙,๐๐๐.- บาท   

4.  ระยะเวลาการจ้าง

กำหนดให้ทำสัญญาจ้างกับเทศบาล  ไม่เกินคราวละ  1  ปี  

๕. ค่าธรรมเนียมการสมัคร


ผู้สมัครต้องชำระค่าธรรมเนียมการสมัคร   ๕๐.- บาท
๖.  วัน   เวลา   และสถานที่รับสมัคร



๖.1  กำหนดการรับสมัคร


บุคคลใดมีความประสงค์จะสมัคร  ให้ยื่นใบสมัครต่อเจ้าหน้าที่รับสมัคร  ณ  ห้องสำนักปลัด  สำนักงานเทศบาลตำบลแหลมสัก  อำเภออ่าวลึก  จังหวัดกระบี่  ได้ตั้งแต่วันที่ ๙ กรกฎาคม ๒๕๕๘  ถึงวันที่    ๒๐ กรกฎาคม ๒๕๕๘  ในวันและเวลาราชการ  (08.30 น. – 16.30 น.)  


๖.2  วิธีการยื่นใบสมัคร
ให้ยื่นใบสมัครด้วยตนเอง    โดยผู้สมัครต้องกรอกข้อความในใบสมัครและบัตรประจำตัว
ผู้สมัครด้วยลายมือของตนเอง  และรับรองสำเนาถูกต้องในเอกสารที่กำหนด  ตามข้อ ๗  ทุกฉบับ    
/๗.  เอกสารหลักฐาน.....

๗.  เอกสารหลักฐานที่ใช้ในการสมัคร


ผู้สมัครต้องกรอกใบสมัครด้วยตนเองพร้อมด้วยหลักฐาน  ดังต่อไปนี้
๗.1  รูปถ่ายหน้าตรง  ไม่สวมหมวก  และไม่ใส่แว่นตาดำ  ขนาด  1  นิ้ว  หรือ  2  นิ้ว  ถ่ายครั้ง
        เดียวกัน  ไม่เกิน  1  ปี  (นับถึงวันปิดรับสมัคร)         

  จำนวน  3  รูป
๗.2  สำเนาบัตรประจำตัวประชาชน (ที่ยังไม่หมดอายุ)


  จำนวน  1  ฉบับ
๗.3  สำเนาทะเบียนบ้าน                   
              


  จำนวน  1  ฉบับ
๗.4  สำเนาคุณวุฒิทางการศึกษา ที่แสดงว่าเป็นผู้มีวุฒิการศึกษาตรงกับตำแหน่งที่สมัคร
   
      

                                                                           จำนวน  1  ฉบับ
๗.5  ใบรับรองแพทย์ปริญญา ซึ่งแสดงว่าไม่เป็นโรคต้องห้ามตามกฎ ก.พ.  ฉบับที่  3 (พ.ศ. 2535)  

        หรือตามประกาศที่คณะกรรมการกลางพนักงานเทศบาลกำหนด  ซึ่งออกให้ไม่เกิน  1  เดือน  
        นับแต่วันที่ตรวจร่างกาย  (ฉบับจริง)




  จำนวน  1  ฉบับ
๗.6  สำเนาหลักฐานอื่นๆ เช่น ทะเบียนสมรส  ใบเปลี่ยนชื่อตัว ชื่อสกุล  (ถ้ามี)  จำนวน  1  ฉบับ
ทั้งนี้ สำเนาหลักฐานทุกฉบับ ให้ผู้สมัครเขียนคำรับรองว่า “สำเนาถูกต้อง” และลงชื่อกำกับ


สำหรับการรับสมัครครั้งนี้  ให้ผู้สมัครตรวจสอบและรับรองตัวเองว่าเป็นผู้มีคุณสมบัติทั่วไปและมีคุณสมบัติเฉพาะตำแหน่ง    ตรงตามประกาศรับสมัคร    และหากภายหลังปรากฏว่าผู้สมัครรายใดมีคุณสมบัติดังกล่าวไม่ครบถ้วน  เทศบาลตำบลแหลมสักจะถือว่าผู้สมัครผู้นั้นขาดคุณสมบัติในการรับสมัครและไม่มีสิทธิได้รับการจ้าง

๘.  ประกาศรายชื่อผู้มีสิทธิเข้ารับการประเมินสมรรถนะ 
ในวันที่  ๒๓ กรกฎาคม  ๒๕๕๘  
๙.  หลักเกณฑ์ และวิธีการสรรหาและเลือกสรร  
	สมรรถนะ
	คะแนนเต็ม
	วิธีการประเมิน

	ความรู้
- ความรู้ทั่วไปเกี่ยวกับเทศบาล 
- ความรู้ที่เกี่ยวกับงานตามลักษณะงานและ
  หน้าที่ความรับผิดชอบของตำแหน่งคนงานทั่วไป

	๒๕
	โดยวิธีสัมภาษณ์/ทดสอบตัวอย่างงาน

	ความสามารถ
- ความสามารถในการปฏิบัติงานเกี่ยวกับงานที่
  ต้องใช้แรงงาน
	๒๕
	โดยวิธีสัมภาษณ์/ทดสอบตัวอย่างงาน

	คุณลักษณะส่วนบุคคล
- ความคิดริเริ่มสร้างสรรค์

- บุคลิกภาพ การแต่งกาย

- ความมีมนุษยสัมพันธ์

- ปฏิภาณไหวพริบ

- ท่วงที วาจา อุปนิสัย อารมณ์
	๕๐
	โดยวิธีสัมภาษณ์


/อนึ่ง.....

อนึ่ง  เทศบาลตำบลแหลมสักอาจมีการเปลี่ยนแปลง  หลักเกณฑ์และวิธีการสรรหาและเลือกสรร  ซึ่งเทศบาลจะประกาศให้ทราบก่อนวันทำการสรรหาและเลือกสรร
๑๐.  วัน  เวลาและสถานที่สรรหาและเลือกสรร  และการประกาศผลการสรรหาและเลือกสรร  

๑๐.1  ทำการสรรหาและเลือกสรร (ประเมินสมรรถนะ)  ในวันที่  ๒๘ กรกฎาคม  ๒๕๕๘  เวลา  09.30 น. เป็นต้นไป   ณ ห้องประชุม (อาคารโรงจอดรถดับเพลิง)  เทศบาลตำบลแหลมสัก อำเภออ่าวลึก จังหวัดกระบี่ หรือสถานที่ที่คณะกรรมการฯ  กำหนดในวันทำการสรรหาและเลือกสรร   

อนึ่ง  เทศบาลตำบลแหลมสักอาจมีการเปลี่ยนแปลง  วัน  เวลา  และสถานที่สรรหาและเลือกสรร  
ซึ่งเทศบาลจะประกาศให้ทราบก่อนวันทำการสรรหาและเลือกสรร

๑๐.2  ประกาศผลการสรรหาและเลือกสรร  ในวันที่ ๒๙ กรกฎาคม ๒๕๕๘
1๑.  เกณฑ์การตัดสิน
ผู้ผ่านการสรรหาและเลือกสรรต้องได้รับคะแนนในการประเมินสมรรถนะ ไม่ต่ำกว่าร้อยละ 60 
1๒.  การขึ้นบัญชีผู้ที่ได้รับการสรรหาและเลือกสรร  
1๒.1  เทศบาลตำบลแหลมสัก  จะประกาศรายชื่อผู้ได้รับการสรรหาและเลือกสรร  โดยเรียงลำดับ
จากผู้ที่ได้คะแนนรวมสูงสุดลงมาตามลำดับ   ในกรณีที่ผู้ได้รับการสรรหาและเลือกสรรได้คะแนนเท่ากัน  ให้ผู้ที่ได้รับเลขประจำตัวสอบก่อนเป็นผู้อยู่ในลำดับที่สูงกว่า

1๒.2   เทศบาลตำบลแหลมสัก  จะขึ้นบัญชีผู้ได้รับการสรรหาและเลือกสรร  ไม่เกิน  1  ปี  นับแต่วันที่ประกาศผล  แต่ถ้ามีการสรรหาและเลือกสรรในตำแหน่งเดียวกันนี้อีก  และได้ขึ้นบัญชีผู้ได้รับการสรรหาและเลือกสรรไว้ใหม่แล้ว  ให้ถือว่าบัญชีผู้ได้รับการสรรหาและเลือกสรรในครั้งนี้เป็นอันยกเลิก 
1๒.3  ผู้ได้รับการสรรหาและเลือกสรร  และได้ขึ้นบัญชีไว้    ถ้ามีกรณีอย่างใดอย่างหนึ่งดังต่อไปนี้   
ให้เป็นอันยกเลิกการขึ้นบัญชี  คือ


(1)  ผู้นั้นได้ขอสละสิทธิรับการบรรจุ  และแต่งตั้งในตำแหน่งที่สอบได้


(2)  ผู้นั้นไม่มารายงานตัว  เพื่อรับการจ้างภายในวันที่กำหนด  เว้นแต่มีเหตุจำเป็นและได้มี
หนังสือส่งทางไปรษณีย์ลงทะเบียนแจ้งให้เทศบาลทราบล่วงหน้า  ไม่น้อยกว่า  5  วัน  นับแต่วันที่  ที่ทำการไปรษณีย์รับลงทะเบียน
1๓.   การทำสัญญาจ้าง


ผู้ผ่านการสรรหาและเลือกสรร  จะต้องทำสัญญาจ้างตามที่เทศบาลตำบลแหลมสักกำหนด
 
จึงประกาศมาให้ทราบโดยทั่วกัน    หากสนใจสามารถยื่นใบสมัครได้  ในวัน  เวลา  และสถานที่ดังกล่าว
ประกาศ  ณ วันที่ ๓๐ เดือนมิถุนายน  พ.ศ. 255๘
        (นายกมล   บุญธีระเลิศ)
        นายกเทศมนตรีตำบลแหลมสัก

